Document ID: 31989R1236

ΚΑΝΟΝΙΣΜΟΣ ( ΕΟΚ ) αριθ . 1236/89 ΤΟΥ ΣΥΜΒΟΥΛΙΟΥ της 3ης Μαΐου 1989 για την τροποποίηση του κανονισμού ( ΕΟΚ ) αριθ . 822/87 για την κοινή οργάνωση της αμπελοοινικής αγοράς
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής^(1 ),
τη γνώμη του Ευρωπαϊκού Κοινοβουλίου^(2 ),
τη γνώμη της Οικονομικής και Κοινωνικής Επιτροπής^(3 ),
Εκτιμώντας :
ότι η μείωση της παραγωγής οίνου που αναμένεται από τα διαρθρωτικά μέτρα για τις εκτάσεις που είναι φυτευμένες με οινοποιήσιμες ποικιλίες, δεν θα πρέπει να εμποδισθεί από αναφυτεύσεις που πραγματοποιούνται με δικαιώματα που δημιουργούνται από την εκρίζωση αμπελουργικών εκτάσεων άλλων κατηγοριών όσον αφορά την κανονική χρησιμοποίηση των σταφυλιών που λαμβάνονται ότι είναι συνεπώς αναγκαίο να προβλεφθεί ότι οι εκτάσεις που έχουν εκριζωθεί μπορούν να αναφυτευθούν μόνον με αμπέλους της ίδιας κατηγορίας χρησιμοποίησης με τις αμπέλους που ξεριζώθηκαν
ότι είναι σκόπιμο να επεκταθεί η δυνατότητα, που ήδη υπάρχει για την προληπτική απόσταξη, να παραδίδονται στην υποχρεωτική απόσταξη, εκτός από τους επιτραπέζιους οίνους, οι οίνοι που είναι κατάλληλοι να δώσουν επιτραπέζιο οίνο, για να αποφευχθεί ιδίως ο εμπλουτισμός των τελευταίων για την παραγωγή επιτραπέζιου οίνου που είναι ο μόνος επιλέξιμος για την εν λόγω απόσταξη
ότι θα πρέπει, εξάλλου, να προστεθούν ορισμένες παραπομπές σε κανονιστικές διατάξεις στον τομέα των διαρθρώσεων^παραγωγής
ότι θα πρέπει να τροποποιηθεί ανάλογα ο κανονισμός ( ΕΟΚ ) αριθ . 822/87^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 4250/88^(5 ),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο κανονισμός ( ΕΟΚ ) αριθ . 822/87 τροποποιείται ως εξής :
1 . ^Στο άρθρο 6 παράγραφος 2, η τρίτη περίπτωση συμπληρώνεται με το ακόλουθο κείμενο :
"και στον κανονισμό ( ΕΟΚ ) αριθ . 797/85 ."
2 . ^Στο άρθρο 7 παράγραφος 3, προστίθεται το ακόλουθο εδάφιο :
"Κατά την άσκηση του δικαιώματος αναφυτεύσεως, μπορούν να χρησιμοποιηθούν μόνο οι ποικιλίες αμπέλου που ανήκουν, βάσει της κατάταξης των ποικιλιών αμπέλου που καταρτίσθηκε κατ' εφαρμογή του άρθρου 13 παράγραφος 1, στην ίδια κατηγορία χρησιμοποίησης με τις εκριζωθείσες ποικιλίες από τις οποίες δημιουργήθηκε το δικαίωμα αναφύτευσης ."
3 . ^Στο άρθρο 39 παράγραφος 1, το πρώτο εδάφιο αντικαθίσταται από το ακόλουθο κείμενο :
"ιΟταν, για μια αμπελουργική περίοδο, η αγορά των επιτραπέζιων οίνων και των οίνων που είναι κατάλληλοι να δώσουν επιτραπέζιους οίνους, παρουσιάζει κατάσταση σοβαρής έλλειψης ισορροπίας, αποφασίζεται η διεξαγωγή υποχρεωτικής απόσταξης επιτραπέζιων οίνων και οίνων που είναι κατάλληλοι να δώσουν επιτραπέζιους οίνους ."
Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Σεπτεμβρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 3 Μαΐου 1989 .

Labels: 12
17
6